  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Вотка ёросысь Талица гуртын Шор ульчаысь но Эгра каргуртын Лев Толстой нимо улчаысь тупатъям сюрес люкетъёсты уже кутӥзы. Ужъёсты «Кышкыттэм ӟечлыко сюресъёс» йӧскалык ӵектосъёсъя быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Талицаын сюрес вылэ выль ГОСТ-ёсъя лэсьтэм асфальтобетон кык сӥен вӧлдӥзы, сюрес дуръёсты юнматӥзы, кулэ сюрес пусъёс пуктӥзы. Со сяна, выль тротуар лэсьтӥзы. Ужъёсты кутӥсь ӧрилэн ёзчиосыз пусйизы, вань пуктэм ужпумъёс быдэстэмын, уж ӟечлыко лэсьтэмын. Эгрын озьы ик асфальтобетон кык сӥен вӧлдӥзы, выль тротуар лэсьтӥзы. Татын ужъёс капчиен ӧз мынэ. Нырысь ик, татын нюр инты, соин ик кот сюез утялтоно, юнматоно луиз. Со сяна, асфальтобетонлэн улӥ сӥез ӟечлыкъя эскеронъёсты ӧз ортчы, сое выльысь фрезеровать каризы, улӥ сӥзэ выльысь вӧлдӥзы. Эскеронъёс возьматӥзы, ваньмыз эсэпъёслы тупа шуыса. Собере гинэ асфальтобетонлэсь вылӥ сӥзэ вализы. Туннэ нуналлы йӧскалык ӵектосъя тупатъям 14 сюрс люкетъёсты уже кутӥзы, оглом 19, 129 иськем. Ужъёсты 52 сюрсъёс вылын нуо на. Тодэ вайытом, азьвылгес йӧскаылк ӵектосъя Сарапул ёросысь Яромаска черкогуртын сюресэз выльдӥзы. Тегъёс: Удмуртия Воткаёрос Эгра тупатъянужъёс сюресъёс йӧскалыкӵектосъёс  